CELEX: 32008R1107
Language: bg
Date: 2008-11-07 00:00:00
Title: Регламент (ЕО) № 1107/2008 на Комисията от 7 ноември 2008 година за изменение на Регламент (ЕО) № 2003/2003 на Европейския парламент и на Съвета относно торовете, с цел привеждане на приложения I и IV към него в съответствие с техническия прогрес (Текст от значение за ЕИП)

8.11.2008   
            
            
               BG
            
            
               Официален вестник на Европейския съюз
            
            
               L 299/13
            
         
      РЕГЛАМЕНТ (ЕО) № 1107/2008 НА КОМИСИЯТА
   
   от 7 ноември 2008 година
   за изменение на Регламент (ЕО) № 2003/2003 на Европейския парламент и на Съвета относно торовете, с цел привеждане на приложения I и IV към него в съответствие с техническия прогрес
   (текст от значение за ЕИП)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 2003/2003 на Европейския парламент и на Съвета от 13 октомври 2003 г. относно торовете (1), и по-специално член 31, параграфи 1 и 3 от него,
   като има предвид, че:
   
               (1)
            
            
               Член 3 от Регламент (ЕО) № 2003/2003 предвижда, че тор, който принадлежи към видовете торове, изброени в приложение I от него, и отговаря на условията, установени в посочения регламент, може да бъде обозначен като „ЕО тор“.
            
         
               (2)
            
            
               Както амониевият сулфат, така и калциевият нитрат (калциевата селитра) са включени като видове торове в списъка в приложение I към Регламент (ЕО) № 2003/2003. Комбинации от тези два тора обаче не могат да бъдат обозначени като „ЕО тор“. Тъй като комбинации от амониев сулфат и калциев нитрат (калциева селитра) са били успешно използвани в две държави-членки, такива комбинации следва да бъдат признати като „ЕО торове“, за да бъде улеснен достъпът до тях за земеделските производители от цялата територия на Общността.
            
         
               (3)
            
            
               Много от видовете торове с основни хранителни елементи, съдържащи азот, които са изброени в приложение I, имат склонност да отделят прекалено бързо техния азот, за да може културите да се възползват от това напълно и в резултат свръхколичеството азот може потенциално да причини вреда на околната среда.
            
         
               (4)
            
            
               По отношение на два вида ЕО торове, изброени в приложение I към Регламент (ЕО) № 2003/2003, добавянето на дициандиамид, едно от веществата, познати като инхибитори на нитрификация, може да предотврати всяко такова потенциално увреждане на околната среда. Други видове ЕО торове могат да съдържат азот в различна форма, за която инхибиторите на нитрификация не са ефективни. За тези други видове инхибиторите на уреаза могат да предлагат задоволително решение.
            
         
               (5)
            
            
               За да бъде ползата от инхибиторите на нитрификация или уреаза за агрономията и околната среда по-голяма, употребата им следва да бъде разрешена за повечето видове азотни торове и повече видове инхибитори следва да бъдат разрешени.
            
         
               (6)
            
            
               Следователно в приложение I към Регламент (ЕО) № 2003/2003 следва да бъде включен списък на разрешените инхибитори на нитрификация и уреаза.
            
         
               (7)
            
            
               Приложение IV към Регламент (ЕО) № 2003/2003 предвижда подробно описание на методите на анализ, които трябва да бъдат използвани за измерване на съдържанието на хранителните елементи в ЕО торовете. Тези описания, доколкото те засягат концентрацията на йод, се налага да бъдат коригирани, за да се получат верни аналитични стойности.
            
         
               (8)
            
            
               Следователно Регламент (ЕО) № 2003/2003 следва да бъде съответно изменен.
            
         
               (9)
            
            
               Мерките, посочени в настоящия регламент, са в съответствие със становището на Комитета, учреден съгласно член 32 от Регламент (ЕО) № 2003/2003,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Приложение I към Регламент (ЕО) № 2003/2003 се изменя в съответствие с приложение I към настоящия регламент.
   2.   Приложение IV към Регламент (ЕО) № 2003/2003 се изменя в съответствие с приложение II към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 7 ноември 2008 година.
      
         
            За Комисията
         
         Günter VERHEUGEN
         
         
            Заместник-председател
         
      
   
   
      (1)  ОВ L 304, 21.11.2003 г., стр. 1.
   
      ПРИЛОЖЕНИЕ I
      Приложение I към Регламент (ЕО) № 2003/2003 се изменя, както следва:
      
                  1.
               
               
                  В таблица A.1 вписването за тор от вид 4 „амониев сулфат“ се заменя със следния текст:
                  
                              „4
                           
                           
                              Амониев сулфат
                           
                           
                              Получен по химически начин продукт, съдържащ амониев сулфат като основна съставка, евентуално с максимално съдържание на калциев нитрат (калциева селитра) 15 %.
                           
                           
                              19,7 % N
                              Азот, представен под формата на общ азот.
                              Максимално съдържание на нитратен азот 2,2 % N, ако е добавен калциев нитрат (калциева селитра).
                           
                           
                              Когато се пуска на пазара под формата на комбинация от амониев сулфат и калциев нитрат (калциева селитра), обозначаването трябва да включва „с максимално съдържание на калциев нитрат (калциева селитра) 15 %“
                           
                           
                              Амонячен азот.
                              Общ азот, ако е добавен калциев нитрат (калциева селитра).“
                           
                        
            
                  2.
               
               
                  В таблица A.1 вписванията за торове от вид 16, 17 и бележка под линия а) се заличават. Вид 18 става вид 16.
               
            
                  3.
               
               
                  Добавя се следният раздел Е:
                  „Е.   Инхибитори на нитрификация и уреаза
                  Инхибиторите на нитрификация и уреаза, изброени в таблици Е.1 и Е.2 по-долу, могат да бъдат добавени към видовете торове, изброени в раздели А.1, Б.1, Б.2, Б.3, В.1 и В.2 от приложение I, при спазване на следните разпоредби:
                  
                              1.
                           
                           
                              Поне 50 % от общото съдържание на азот в тора се състои от формите на азот, посочени в колона 3.
                           
                        
                              2.
                           
                           
                              Те не принадлежат към видовете торове, посочени в колона 4.
                           
                        Към видовото обозначаване на торове, към които е бил добавен инхибитор на нитрификация, посочен в таблица Е.1, се добавя фразата „с инхибитор на нитрификация ([видово обозначаване на инхибитора на нитрификация])“.
                  Към видовото обозначаване на торове, за които е бил добавен инхибитор на уреаза, посочен в таблица Е.2, се добавя фразата „с инхибитор на уреаза ([видово обозначаване на инхибитора на уреаза])“.
                  За всяка опаковка или пратка в насипно състояние трябва да бъде предоставена възможно най-пълна техническа информация от лицето, отговорно за пускането на пазара. Тази информация трябва по-специално да позволи на ползвателя да определи дозировката и времето на използване в зависимост от отглежданите посеви.
                  Нови инхибитори на нитрификацията или уреазата могат да бъдат включени съответно в таблици Е1 или Е2 след оценка на техническото досие, изготвено в съответствие с насоки, които да бъдат разработени за тези съединения.
                  Е.1.   Инхибитори на нитрификация
                  
                              №
                           
                           
                              Видово обозначаване и състав на инхибитора на нитрификация
                           
                           
                              Минимално и максимално съдържание на инхибитор като процент от масата на общия азот, представен под формата на амониев азот и на амиден азот
                           
                           
                              Видове ЕО торове, за които инхибиторът не може да бъде използван
                           
                           
                              Описание на инхибитори на нитрификация, между които е разрешено смесване
                              Данни за позволеното съотношение
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              Дициандиамид
                              ELINCS № 207-312-8
                           
                           
                              минимум 2,25
                              максимум 4,5
                           
                           
                               
                           
                           
                               
                           
                        
                     
                  Е.2.   Инхибитори на уреаза
                  
                              №
                           
                           
                              Видово обозначаване и състав на инхибитора на уреаза
                           
                           
                              Минимално и максимално съдържание на инхибитор като процент от масата на общия азот, представен под формата на амиден азот
                           
                           
                              Видове ЕО торове, за които инхибиторът не може да бъде използван
                           
                           
                              Описание на инхибитори на уреаза, между които е разрешено смесване
                              Данни за позволеното съотношение
                           
                        
                              1
                           
                           
                              2
                           
                           
                              3
                           
                           
                              4
                           
                           
                              5
                           
                        
                              1
                           
                           
                              N-(n-бутил) тиофосфорен триамид (NBPT)
                              ELINCS № 435-740-7
                           
                           
                              Минимум 0,09
                              максимум 0,20“
                           
                           
                               
                           
                           
                               
                           
                        
            
   
      ПРИЛОЖЕНИЕ II
      Раздел Б от приложение IV към Регламент (ЕО) № 2003/2003 се изменя, както следва:
      
                  1.
               
               
                  В бележката в точка 4.11 от метод 2.3.2 втората, третата и четвъртата алинея се заменят със следния текст:
                  „Титрува се с 0,05 mol/l йоден разтвор (I2) в присъствието на разтвор на скорбяла като индикатор.
                  1 ml йоден разтвор (I2) 0,05 mol/l отговаря на 0,01128 g от SnCl2 2H2O.
                  Най-малко 80 % от общия калай в разтвора, приготвен по този начин, трябва да е в двувалентна форма. За титруване трябва да се използват най-малко 35 ml йоден разтвор (I2) 0,05 mol/l.“
               
            
                  2.
               
               
                  В бележката в точка 4.11 от метод 2.6.1 втората, третата и четвъртата алинея се заменят със следния текст:
                  „Титрува се с 0,05 mol/l йоден разтвор (I2) в присъствието на разтвор на скорбяла като индикатор.
                  1 ml йоден разтвор (I2) 0,05 mol/l отговаря на 0,01128 g от SnCl2 2H2O.
                  Най-малко 80 % от общия калай в разтвора, приготвен по този начин, трябва да е в двувалентна форма. За титруване трябва да се използват най-малко 35 ml йоден разтвор (I2) 0,05 mol/l.“